આપણે તો વિચારવાનું ‘ને સ્વીકારવાનું છે કે આપણા લખનારાને લખાણ લોકભોગ્ય બનાવવા કરતાં પોતાને માહિતી ભેગી કરવામાં ટૂંકો રસ છે. ‘યોગઃ કર્મસુ કૌશલમ્’ જેવા ક્વોટ વાગોળવાની મજા આવે. જે પોતાના કામમાં કુશળ હોય એ યોગી? તો તો કૃષ્ણ ભોળો કહેવાય કે ગદાયુદ્ધમાં નંબર વન દુર્યોધનને યોગી ના માને. જૂગટુંમાં નિષ્ણાત શકુનિ યોગી નહોતો. કુશ નામના અત્યંત ધારદાર ઘાસને ચૂંટવામાં કે હેન્ડલ કરવામાં જે આવડત જોઈએ એ કુશળતા. કુશને કોમળતાથી, એકાગ્રતાથી પકડવું પડે. કૃષ્ણ કહે છે કર્મ તમને ઘા ના આપી શકે તેવી રીતે હેન્ડલ કરો. કુશાગ્રતાનો અર્થ પણ એ જ. બેશક, કુશના ફક્ત અગ્ર ભાગને એમણે કર્મના સંદર્ભમાં યુઝ નથી કર્યો. ક્યારેક ગલત યુઝ કરેલો શબ્દ સાંપ્રત વ્યવહારમાં ઘૂસી જાય પછી પીઓકે જેવું થાય છે. ઝેરોક્સ ‘ને સનમાઇકા કંપનીના નામ છે. ફોટોકોપી. લેમિનેટ.